เร่งพัฒนาศักยภาพ เสริมความเข้มแข็งให้ผู้ประกอบการ แข่งขันสู่ระดับสากล
ดร.พจน์ อร่ามวัฒนานนท์ ประธานคณะกรรมการบริหาร หอการค้านานาชาติแห่งประเทศไทย กล่าวว่า สถานการณ์ด้านการค้าระหว่างประเทศและการส่งออกของไทยในปี 2565 ยังคงมีความท้าทายหลายปัจจัย ไม่ว่าจะเป็นการแพร่ระบาดของโควิดสายพันธุ์ใหม่ ปัญหาค่าระวางเรือ ปัญหาด้าน supply chain disruption และราคาน้ำมันที่พุ่งสูงขึ้นมีผลกระทบโดยตรง หอการค้านานาชาติฯ เล็งเห็นว่า ในการขับเคลื่อนการค้าระหว่างประเทศ การพัฒนาศักยภาพและความรู้ของผู้ประกอบการในด้านต่างๆ ให้มีความทันสมัย รู้เท่าทัน พร้อมรับมือกับความเสี่ยงทางธุรกิจและสามารถแข่งขันกับตลาดต่างประเทศได้ โดยในปี 2565  หอการค้านานาชาติฯ ได้มุ่งเน้นแผนการดำเนินงานเพื่อเตรียมความพร้อมให้กับภาคธุรกิจหลังสถานการณ์การแพร่ระบาดโควิด 5 แผน อาทิ Bring digitization to support Digital Trade / สนับสนุนภาคธุรกิจที่ให้ความสำคัญกับการดำเนินงานที่ลดผลกระทบต่อสิ่งแวดล้อม โดยการผลักดันนโยบายสินเชื่อสีเขียว (Green Loan) ของสถาบันการเงิน / ส่งเสริมการค้าและสนับสนุนการใช้อนุญาโตตุลาการในประเทศไทย / ยกระดับความรู้ ความเข้าใจในการทำธุรกรรมระหว่างประเทศของผู้ประกอบการให้ทัดเทียมระดับสากล และสนับสนุนให้ภาคธุรกิจคำนึงถึงความปลอดภัยทางไซเบอร์นอกจากนี้ หอการค้านานาชาติฯ ร่วมมือกรมส่งเสริมการค้าระหว่างประเทศ ได้มุ่งเน้นการใช้แนวทางการเสริมศักยภาพในการพัฒนาผู้ประกอบการไทยด้านการค้าระหว่างประเทศ ในการจัดฝึกอบรม/สัมมนาทั้งในรูปแบบ Online และ Offline อาทิ ด้านการแลกเปลี่ยนข้อมูล ด้านการใช้เครือข่ายของกันและกันในการส่งเสริมผู้ประกอบการไทยขยายตลาดไปยังต่างประเทศไทย ความร่วมมือในการประชาสัมพันธ์หลักสูตรอบรมต่างๆ ของกรมและหอการค้านานาชาติฯ กรมฯมีการสนับสนุนและอำนวยความสะดวกในด้านต่างๆ เพื่อให้ภาครัฐและภาคเอกชน ได้ขับเคลื่อนการพัฒนาองค์กรสามารถแข่งขันในเวทีการค้าโลกได้อย่างมีประสิทธิภาพ ทั้งการเข้าสู่ตลาดการค้าในยุคดิจิทัลและการติดปีกความรู้ด้านกฎระเบียบทางการค้าต่อไป